विधायक का विस में प्रश्न, लंबित राशि जारी
कांकेर| विधानसभा के दौरान विधायक शंकर धुर्वा ने स्कूल शिक्षा मंत्री केदार कश्यप से जिले के स्कूलों में अहाता निर्माण की स्थिति के बारे में प्रश्न पूछा। विधायक ने मंत्रई से जिले में राजीव गांधी शिक्षा मिशन व सर्व शिक्षा अंतर्गत 2011-12, 2012-13, 2013-14 में स्वीकृत स्कूल में आहता निर्माण में अद्यटन स्थिति संस्थावार जानकारी मांगी। साथ ही स्वीकृत किए गए कार्यों के निर्माण में कितनी राशि का भुगतान किया गया व वर्तमान में कितने आहता निर्माण पूर्ण हो चुके हैं और भुगतान लंबित है। इस पर विभागीय मंत्री ने कहा सर्व शिक्षा अभियान के अंतर्गत जिले में वर्ष 2011-12 में 478 स्कूलों में आहता निर्माण व 2012-13 में 418 स्कूलों में आहता निर्माण स्वीकृत करने की बात कही। स्वीकृत आहता निर्माण के लिए 7 करोड 28 लाख 86 हजार का भुगतान कर दिया गया है।
hin_Deva hin_Deva